监察御史。弹章屡上，群贵敛手。又劾司经局洗马邹德溥置道学之名，而狗偷鼠窃。巡视太仓、东城、漕运，按两浙苏松，皆有能名。时御马监巨珰鲁保干扰盐政，朝臣侧目，从聘抗章劾之，一时中外悉仰其丰采。淮课羡金岁至四十万，前使者率入私囊，从聘表献之，神宗书屏志绩，迁太仆寺少卿。三十九年辛亥（1611年）丁内艰去，四十年壬子复丁外艰，服阕，仍补太仆寺少卿，未几，巡抚延绥。时西鄙屡有警，从聘核兵简饷，缮器仗，增烽堠，率镇臣杜松击却之，获大捷者三，事闻，上手诏褒之。四十三年因失事夺俸，四十四年丙辰以病请章五上，乃许归里。杜门着